cyanic-selkie/wikianc huggingface dataset:
Ադիանտում Վեներայի վարս
Տարածվածություն
Հայաստանում տարածված է Երևանի («Խոսրովի անտառ» պետական արգելանոց, Ուրծի լեռնաշղթա), Դարեղեգիսի (Արփա և Դարբ գետերի միախառման մասը) և Զանգեզուրի (Տաթև վանքի շրջակայքում) ֆլորիստական շրջաններում։ Աճում է նաև Կովկասում, Եվրոպայում, միջերկրածովյան ավազանում, Արևմտյան (Թուրքիա, Իրան) և Միջին Ասիայում, Կենտրոնական Աֆրիկայում, Հյուսիսային Ամերիկայում ։
Էկոլոգիա
Աճում է ստորին, միջին և վերին լեռնային գոտիներում` ծովի մակերևույթից 700-2200 մ բարձրությունների վրա` խոնավ ժայռերի ճեղքերում և ջրվեժների մոտ ։
Պահպանություն
Խոցելի տեսակ է, որի տարածման շրջանի մակերևույթը 5000 կմ²-ից պակաս է, բնակության շրջանի մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ GITES-ի և Բեռնի կոնվենցիաների հավելվածներում ընդգրկված չէ ։
Պահպանվում է «Խոսրովի անտառ» պետական արգելոցի տարածքում ։
Ծանոթագրություններ
Կատեգորիա:Խոցելի տեսակներ Կատեգորիա:Պտերանմաններ Կատեգորիա:Ադիանտազգիներ Կատեգորիա:ՀՀ Կարմիր գրքում գրանցված բույսեր Կատեգորիա:1753 թվականին նկարագրված բույսեր
Տիհանա Լազովիչ
Տիհանա Լազովիչ (խորվաթերեն՝ Tihana Lazović, ), ժամանակակից խորվաթ դերասանուհի. լայն ճանաչման է արժանացել հատկապես Zvizdan («Բարձրացած արև») ֆիլմի գլխավոր հերոսուհու կերպարը տպավորիչ կերպով մարմնավորելու շնորհիվ ։
Կենսագրություն
Ծնվել է 1990 թվականին, Խորվաթիայի Զադար քաղաքում։ Հայրը՝ Միլիենկո Լազովիչը, եղել է «Զադար», «Ռիեկա», Պուլայի «Իստրա» ֆուտբոլային թիմերի դարպասապահը, մայրը՝ Գորդանան, իտալերենի ու անգլերենի դասախոս է, պրոֆեսոր, ավագ քույրը՝ Տայանան, երաժիշտ, դաշնամուրի դասատու ։ Տիհանան արտիստական իր կարիերան սկսել է որպես դաշնակահարուհի, հանդես է եկել Tihana i tatini sinovi երաժշտախմբի կազմում ։ Սակայն հետագայում ավարտել է Զագրեբի դրամատիկական արվեստի ակադեմիան և իրեն նվիրել թատրոնին ու կինոյին։
Դերասանական իր ոչ մեծ կարիերայի ընթացքում նա արդեն հասցրել է մի շարք հեղինակավոր կինոմրցանակներ նվաճել։ Առաջին անգամ Պուլայի կինոփառատոնի «Ոսկե ասպարեզ» մրցանակի է արժանացել Լուկաս Նոլայի «Սսկվի՛ր» ֆիլմում գլխավոր հերոսուհուն մարմնավորելու համար, «Լավագույն դեբյուտանտ» անվանակարգում, երկրորդ «Ոսկե ասպարեզ»-ն ստացել է որպես լավագույն դերասանուհի՝ Դալիբոր Մատանիչի Zvizdan կինոնկարի գլխավոր հերոսուհու դերը բարձր արվեստով, տպավորիչ կերպով կատարելու համար։ Zvizdan-ը մասնակցել է նաև Եվրոպայում ամենահեղինակավորը համարվող Կաննի կինոփառատոնի մրցույթին և շահել փառատոնի ժյուրիի մրցանակը Un Certain Regard անվանակարգում ։
Տիհանա Լազովիչը ներկա է գտնվել նաև Բեռլինի 2016 թվականի կինոփառատոնում՝ որպես ամենամյա European Shooting Stars նախագծի մասնակից, նախագիծ, որը Եվրոպայի ամենախոստումնալից երիտասարդ դերասաններին խրախուսելու նպատակ է հետապնդում։ Նախկինում նման պատվի արժանացել էին խորվաթ կինոդերասանուհիներ Զրինկա Ցվիտեշիչն ու Մարիա Շկարիչիչը, որոնք  European Shooting Starsնախագծի շրջանակներում մասնակցել էին համապատասխանաբար 2010 և 2011 թվականների բեռլինիալեներին ։
Տիհանան տպավորիչ դերակատարումներով հանդես է եկել նաև մի շարք թատերական ներկայացումներում, Novine հեռուստասերիալում (2016)։
Սերիյի (կանտոն)
Սերիյի (Cérilly), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մոնլյուսոն շրջանի կազմի մեջ։
Համայնքի INSEE կոդ՝ 0302։
Սերիյի կանտոնի մեջ հաշվվում է 12 կոմունա, որից գլխավորն է Սերիյին։
Բնակչություն
Կանտոնի բնակչությունը 2007 թվականին կազմում էր 6 199 մարդ։
Արտաքին հղումներ
Կատեգորիա:Ֆրանսիայի համայնքներ
Մակարանի
Մակարանի (Macarani), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում   ։ Մտնում է Վիկտորիա դա Կոնկիստա գավառի կազմի մեջ։ Քաղաքի տոնը նշվում է ապրիլի 3-ին։
Պատմություն
Քաղաքը հիմնադրվել է 1944 թվականի ապրիլի 3-ին։
Ճաշացուցակ (մուլտֆիլմ)
Ճաշացուցակ (Feast), կարճամետրաժ անիմացիոն ֆիլմ, որը նկարահանվել է Walt Disney Animation Studios-ում, 2014 թվականին։ «Թղթե սիրավեպ» մուլտֆիլմի անիմատորներից մեկի` Պատրիկ Օսբորնի, ռեժիսորական դեբյուտն է ։
Թողարկում
Անիմացիոն կարճամետրաժ ֆիլմի պրեմիերան կայացել է 2014 թվականի հունիսի 10-ին` Անսիի անիմացիոն ֆիլմերի միջազգային փառատոնում։ Մուլտֆիլմը կինոթատրոններում ցուցադրվել է 2014 թվականի հոկտեմբերի 25-ից՝ Walt Disney Animation Studiosի «Հերոսների քաղաքը» լիամետրաժ ֆիլմի ցուցադրությունից առաջ ։
Ծանոթագրություններ
Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:Մուլտֆիլմեր շների մասին Կատեգորիա:2014 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան կարճամետրաժ մուլտֆիլմեր Կատեգորիա:Կարճամետրաժ մուլտֆիլմեր Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:Դիսնեյյան ֆիլմեր
Նոժան սյուր Սեն
Նոժան սյուր Սեն (Nogent-sur-Seine), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 5992 մարդ, բնակչության խտությունը` 298.41 մարդ/կմ²։ Բնակավայրը զբաղեցնում է 20.08 կմ² տարածք։
Աշխարհագրություն
Գտնվում է Փարիզ քաղաքից 95 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 50 կմ հյուսիս-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 3850 աշխատունակ (15-64 տարեկան) բնակիչ, որոնցից ակտիվ էին 2871-ը, իսկ ոչ ակտիվները` 979։ Ակտիվության ցուցանիշը կազմում է 74,6 %։ 2871 աշխատունակ մարդկանցից աշխատել է 2393 անձ (1359 տղամարդ և 1034 կին)։ Գործազուրկ են եղել 478 անձ (227 տղամարդ և 251 կին)։ 979 անաշխատունակներից 295-ը եղել են աշակերտներ կամ ուսանողներ, 296-ը` թոշակառուներ, իսկ 388-ը չեն աշխատել տարբեր պատճառներով ։
Թավուտում
Թավուտում (В лесной чаще), խորհրդային նկարված մուլտֆիլմ, որը ստեղծվել է 1954 թվականին, ռեժիսոր-մուլտիպլիկատոր Ալեքսանդր Իվանովի կողմից։
Սյուժե
Մուլտֆիլմը գորշուկի մասին է, որը չի ցանկանում սովորել սնունդ հայթայթել և փոս փորել։ Եվ մի անգամ, երբ նա ասում է հորը, որ իր մեջքը ցավում է, իսկ իրականում սկսում է խաղալ և մոլորվում է, հասկանում է, թե որքան անհրաժեշտ է գոյատևել կարողանալը։ Չէ՞ որ իր նման փոքր կենդանիների համար անտառում այնքան վտանգներ կան ... Եվ ամենից առաջ` գայլը։
Վերաթողարկում
Մուլտֆիլմը VHS և DVD ձևաչափերով բազմիցս վերաթողարկվել է մուլտֆիլմերի հավաքածուներում.
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Ալեքսանդր Իվանովի մուլտֆիլմեր Կատեգորիա:1954 մուլտֆիլմեր
Dolce Vita (ալբոմ)
Dolce Vita, Օկեան Էլզի խմբի 7-րդ ստուդիական ալբոմը։ Թողարկվել է 2010 թվականի գարնան սկզբին։
Ալբոմի մասին
Սկավառակի անունը Ֆեդերիկո Ֆելինիի համանուն «Dolce Vita» (իտալերենից` Քաղցր կյանք) ֆիլմի հիման վրա է դրվել։
Ալբոմը ներառում ուկրաինական ժողովրդական երգ` «Ой, чий там кінь стоїть»` խմբի կատարմամբ։ «Я так хочу» երգը թողարկվել է 2009 թվականի նոյեմբերին։ Երգի հիման վրա տեսահոլովակ է նկարահանվել։
2010 թվականի դեկտեմբերին թողարկվել է ալբոմի remastered-տարբերակը։ Rolling Stone ամսագիրը դրական կարծիք է հայտնել ալբոմի մասին ։
Ծանոթագրություններ
Կատեգորիա:2010 ալբոմներ
Պռոշյան
Պռոշյան, գյուղ Հայաստանի Հանրապետության Կոտայքի մարզում՝ Մ-1 Երևան-Աշտարակ ավտոմոբիլային ճանապարհի վրա։ Մարզկենտրոն Հրազդան քաղաքից հեռու է 52 կմ, մայրաքաղաք Երևանից՝ 4 կմ։
Պռոշյան է վերանվանվել 1964 թ.-ի օգոստոսի 15-ին։
Բնակչություն
Բնակչության նախնինները տեղափոխվել են Տեղեր, Նիգատուն և այլ գյուղերից։
Պռոշյանի ազգաբնակչության փոփոխությունը.
Տնտեսություն
Բնակչությունը զբաղվում է անասնապահությամբ և պտղաբուծությամբ։
Ծանոթագրություններ
Կատեգորիա:Կոտայքի մարզի գյուղեր
Շանե (Էն)
Շանե (Chanay), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Սեյսել համայնքի կազմի մեջ։ Հանդիսանում է Բելլե կոմունայի շրջանը։
Համայնքի INSEE կոդ՝ 01318։
Տեղադրություն
Համայնքի արևելքով հոսում է Ռոն գետը։ Համայնքի տարածքի մեծ մասը ծածկված է անտառներով։
Կլիմա
Համայնքում կլիման կիսացամաքային է ՝ տաք ամառներով ու խիստ ձմեռներով։ Անձրևներ հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 617 մարդ։
Տնտեսություն
2010 թվականի տվյալներով՝ 383 աշխատունակ տարիքի մարդկանցից (15-64 տարեկան) 257-ը տնտեսապես ակտիվ էին, 126-ը՝ անգործունակ (Ակտիվության ցուցանիշը — 67,1%, 1999 թվականին եղել է՝ 58,1%)։ 257 աշխատունակ բնակիչներից 237-ը աշխատում էին (110 տղամարդ և 127 կին), գործազուրկ էին 20-ը (10 տղամարդ և 10 կին)։ 126 անգործունակ մարդկանցից 77-ը աշակերտներ կամ ուսանողներ են, 27-ը՝ թոշակառու, 22-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ագրիչայ (այլ կիրառումներ)
Ագրիչայ, կարող է վերաբերել՝
Մակաուբաս
Մակաուբաս (Macaúbas), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բոկիրա գավառի կազմի մեջ։ Բնակչությունը կազմում է 46 554 մարդ՝ 2006 թվականի տվյալներով։ Գրավում է 3 039,268 կմ2 տարածք։ Բնակչության խտությունը՝ 15,3 մարդ/կմ²։ Քաղաքի տոնը նշվում է հուլիսի 6-ին։
Պատմություն
Քաղաքը հիմնադրվել է 1832 թվականին։
Տատյանա Նավկա
Տատյանա Նավկա (Татья́на Алекса́ндровна На́вка, ), խորհրդային, բելառուս և ռուս գեղասահորդուհի, Ռուսաստանի եռակի չեմպիոն (2003, 2004, 2006 թթ.), Եվրոպայի եռակի չեմպիոն (2004-2006 թթ.), պարեր սառույցի վրա ձևում՝ Ռոման Կոստոմարովի հետ՝ օլիմպիական չեմպիոն (2006 թ.): Ռուսաստանի սպորտի վաստակավոր վարպետ (2004 թ.) :
Մակաուբաս
Պատկերասրահ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Տատյանա Նավկա
Կենսագրություն
Տատյանա Նավկան ծնվել է 1975 թվականի ապրիլի 13-ին՝ Դնեպրոպետրովսկում։ Նա ունի իրենից փոքր քույր՝ Նատալյան։ Ծնողները՝ տնտեսագետ Ռաիսա Անատոլևնան և ինժեներ Ալեքսանդր Պետրովիչը, երիտասարդ ժամանակ զբաղվել են սպորտով, այդ պատճառով էլ ողջունել են աղջկա գեղասահքով զբաղվելը, ինչի ցանկություն առաջացել է նրա մոտ, երբ հեռուստատեսությամբ տեսել է Ելենա Վոդորեզովայի ելույթը։ Սկզբում Տատյանայի համար գնում են անիվավոր չմուշկ, և նա սովորում է սահել դրանցով։ 1980 թվականին՝ հինգ տարեկանում, ապագա չեմպիոնուհին առաջին անգամ սառույց դուրս եկավ։ Նրա առաջին մարզիչներն էին Թամարա Յարչեվսկայան և Ալեքսանդր Ռոժինը։ Նավկան դառնում է Ուկրաինայի չեմպիոն պատանիների կարգում ։ 1987 թվականին Տատյանայի հասակն աճում է 14 սմ-ով, ինչն էլ հանգեցնում է նրան, որ խախտվում է նրա թռիչքի տեխնիկան։ Դրանից հետո մարզիչները Տատյանայի մորը խորհուրդ են տալիս դստերը տեղափոխել պարեր սառույցի վրա մարզաձև։ 1988 թվականին 13-ամյա գեղասահորդուհին տեղափոխվում է Մոսկվա՝ Նատալյա Դուբովայի խումբ («Москвич» սպորտակումբ), ով էլ բազմաթիվ պատանի սպորտսմեններից Տատյանայի համար պարազույգ է ընտրում Սամվել Գյոզալյանին։ Սկզբում մարզվում էին Սոկոլնիկի Սառցե պալատում, այնուհետև Դուբովայի կողմից ընտրվում է զույգ, որը պայմանագիր է կնքում Հյուսիսային Ամերիկայում (ԱՄՆ) մարզվելու համար։ Այդպես Նավկան հայտնվեց Նյու Ջերսիում, ԱՄՆ-ում ապրեց ավելի քան 15 տարի ։ Որոշ լրագրողներ պնդում են, որ Նավկան, բացի ռուսականից, ունի ԱՄՆ քաղաքացիություն  ։ Ինքը՝ Նավկան, հերքում է իր ԱՄՆ քաղաքացիությունը ։ Ըստ Հակակոռուպցիոն հիմնադրամի, նա ԱՄՆ-ի հարկային ռեզիդենտ է   ։
Արդեն 1991 թվականին այս զույգը ընդգրկվեց ԽՍՀՄ-ի ազգային հավաքական, դարձավ «Skate America» և «Nations Cup» միջազգային խոշոր մրցաշարերի հաղթող։ Խորհրդային Միության փլուզումից հետո Տատյանան և Սամվելը սկսեցին հանդես գալ՝ ներկայացնելով Բելառուսիան, ներկայացրին այդ երկիրը Լիլեհամերում կայացած Ձմեռային օլիմպիական խաղեր 1994-ում, որտեղ զբաղեցրեցին 11-րդ հորիզոնականը ։ Աշխարհի առաջնությունում (1994) զբաղեցրել են հինգերորդ հորիզոնականը և Եվրոպայի առաջնությունում՝ չորրորդ հորիզոնականը (1995) :
1998 թվականից Նավկան ներկայացրել է Ռուսաստան՝ հանդես գալով Ռոման Կոստոմարովի հետ։ Վերջինս հեռանկարային սպորտսմեն էր, Տատյանայից փոքր էր երկու տարով. նրան Նավկայի համար որպես պարընկեր ընտրել էր Ժուլինը։ Գեղասահորդների մեջ կար հասակների իդեալական զուգակցում՝ Նավկան` 170 սմ, Կոստոմարովը` 182 սմ ։ Սկզբում նրանք մարզվում էին Նատալյա Լինիչուկի խմբում, որը, սակայն, շուտով առաջարկեց Կոստոմարովին փոխել պարընկերուհուն՝ նախընտրելով Աննա Սեմենովիչին։ Այդ պահին Կոստոմարովը չհամարձակվեց չհնազանդվել փորձառու մարզչին։ 1999-2000 թթ. մրցաշրջանում Տատյանան մնաց առանց պարընկերոջ, նա նաև հղի էր. պատրաստվում էր ունենալ առաջին աղջկան։ Արդեն ամռանը, սառույց դուրս գալով, ընդունեց Ռումանի ներողությունը, և նորից սկսեցին սահել միասին։ 2000 թվականից նրանք մարզվել են Ժուլինի ղեկավարությամբ։ Կարիերայի ավարտից հետո Նավկան նշել է նրա մանկավարժական և մարզչական ձիրքը ։ 2000 թվականից մուգ գույնի մազերով Տատյանան սառույցի վերջնականապես ընդունում է շիկահերի իմիջ, սակայն բացառություն է անում 2008 թվականին «Շինդլերի ցուցակը» ցուցադրական համարի համար։ Տարբեր ժամանակներում օլիմպիական ապագա չեմպիոններին խորհուրդներ էին տալիս նաև Ելենա Չայկովսկայան և Տատյանա Տարասովան ։
Առաջին խոշոր հաջողությունը գեղասահորդներն ունեցան 2003 թվականին, երբ Նավկա/Կոստոմարով զույգը առաջին անգամ դարձավ Ռուսաստանի չեմպիոն։ Նույն տարում էլ նրանք Շվեդիայի Եվրոպայի առաջնությունում առաջին անգամ զբաղեցրին մրցանակային տեղ՝ նվաճելով բրոնզե մեդալ։ Մեկ տարի անց արագորեն առաջադիմող զույգը չէր իջնում մրցանակային պատվանդանի ամենաբարձր տեղից ։
Հաղթանակ Թուրինի օլիմպիական խաղերում (2006)
Թուրինում կայանալիք 2006 թվականի Օլիմպիական խաղերին Նավկան և Կոստոմարովը բացարձակ ֆավորիտներ էին. 2004 թվականից նրանք չեն պարտվել Ռուսաստանի, Եվրոպայի և աշխարհի առաջնության ոչ մի մեկնարկ, ամենուր վերցրել են «ոսկի»։ Հիմնական առանցքը գեղասահորդները կատարեցին ազատ ծրագրում «Կարմեն» պարով՝ բեմադրված խորեոգրաֆ Տատյանա Դրուչինինյաի կողմից, ով 1987 թվականին գեղարվեստական ​​մարմնամարզության աշխարհի չեմպիոն էր։ Ինչպես Նավկան է խոստովանել, իսպանական պարին պատրաստվելիս նա «ներշնչված էր բալետի փայլուն պարուհի Մայա Պլիսեցկայայի պատկերով»։ Օլիմպիական խաղերի նախօրեին ծրագիրը լավ ընդունվեց ֆրանսիացի հանդիսատեսի կողմից Լիոնում կայացած Եվրոպայի առաջնությանը։ Օլիմպիական մեկնարկը հեշտ չէր։ Զույգի պայքարի մեջ մտնելու պահին Ռուսաստանի հավաքականն արդեն երկու ոսկե մեդալ ուներ զուգասահքում և տղամարդկանց մենասահքում։ Պարտադիր ծրագրից հետո առաջատարները տանտերերն էին՝ 2001 թվականի աշխարհի չեմպիոններ Բարբարա Ֆուզար-Պոլին և Մաուրիցիո Մարգալոն։ Օրիգինալ ծրագրում իտալացի զույգը կոպիտ սխալ կատարեց. ընկավ ամենահեշտ էլեմենտի կատարման ժամանակ։ Սրանով նա հնարավորություն տվեց ռուսներին առաջ անցնել՝ մեկ ու կես միավորով հետ թողնելով ամերիկացի Թանիթ Բելբին/Բենջամին Ագոստո զույգին։ Որոշիչ ազատ ծրագրում ամերիկացի գեղասահորդները երկու անգամ սխալվեցին, իսկ այդ ժամանակ Նավկան և Կոստոմարովը Ելենա Վայցեխովսկայայի գնահատականով զարմանալի արդյունք ցույց տվեցին։ Դատավորի գնահատականը ավելի մեղմ էր` 101.37 միավոր, ինչը ցածր էր զույգի ռեկորդից (113.17), սակայն բավական էր օլիմպիական ոսկին նվաճելու համար։ «Երջանկության արցունքները հոսում էին Կարմենի դեմքով»,-խանդավառությամբ գրում էին թերթերը։ Շատ զգացմունքային կատարում էր Մարկ Մինկովի և Վերոնիկա Տուշնովայի «Սիրուց չեն հրաժարվում» ռոմանսի վրա ստեղծված համարը, որը դիտարժան էֆեկտիվ հիշվող եզրափակիչով չեմպիոնները ցուցադրեցին եզրափակիչ գալա-համերգին՝ բազմիցս ցուցադրելով այն տարբեր ներկայացումներում ։
2006 թվականի Թուրինի օլիմպիական խաղերի հաղթանակից հետո Տատյանա Նավկան և Ռոման Կոստոմարովը որոշեցին ավարտել իրենց սպորտային կարիերան։ Անմիջապես որոշվեց, որ զույգը կպահպանվի և կշարունակի հանդես գալ ցուցադրական ելույթներով ու պրոֆեսիոնալ շոուներում ։
Սպորտից հետո
Թուրինում կայացած օլիմպիական խաղերի՝ Նավկայի հաղթանակից հետո այլ նշանավոր մարզիկների հետ նա հրավիրվել է Կրեմլ՝ կառավարության մրցանակների հանձնման արարողությանը և նախագահ Վլադիմիր Պուտինի հետ հանդիպելու համար։ Կրեմլում կայացած հանդիպման ժամանակ Տատյանան երկրի ղեկավարին ասում է, որ նա Մոսկվայում ապրելու տեղ չունի։ Շուտով օլիմպիական չեմպիոններ Նավկան և Կոստոմարովը Մոսկվայում բնակարաններ են ստանում ։ Ռուսաստանի Դաշնության նախագահի աշխատակազմի կողմից հայրենիքին մատուցած մարզական ծառայությունների համար գեղասահորդուհին ստանում է 180 մ² մակերեսով 5 սենյականոց բնակարան՝ Յակիմանկայում գտնվող «Коперник» բնակելի համալիրում ։ 2006 թվականի սեպտեմբերից Ռուսաստանում Իլյա Ավերբուխի նախաձեռնությամբ Առաջին ալիքը (Ռուսաստան) սկսում է ամենամյա հեռուստատեսային սառցե շոուներ՝ հայտնի պրոֆեսիոնալ գեղասահորդների և ճանաչված դերասանների մասնակցությամբ։ Այդ կապակցությամբ 2006 թվականի օգոստոսին Նավկան և Ժուլինը, ովքեր այդ ժամանակ ամերիկյան քաղաքացիություն էին ստացել, Ռուսաստան են վերադառնում ԱՄՆ-ից, որտեղ էլ դառնում են բարձր վարկանիշ ունեցող հեռուստատեսության նախագծի գլխավոր անձանցից ։
2006 թվականից մինչև 2016 թվականը Նավկան ամեն տարի (բացառությամբ 2011 թ.) մասնակցել է սառցե շոուների, որտեղ էլ նրա մասնակցությամբ զույգը միշտ եղել է կամ առաջին հորիզոնականում, կամ հասել է եզրափակիչ փուլ.
Միլիոնավոր հանդիսատեսի խոստովանություն և մեծ ճանաչում ստացան Նավկա/Կոստոմարով զույգի ցուցադրական համարները՝ Кони привередливые», «Ой, да не вечер», «Юнона и Авось», «Не отрекаются, любя», «Анна Каренина», «Wow», «Жестокая любовь», «Кармен», «My Way», «Всё в твоих руках» և այլն։ Բորիս Բերմանի կարծիքով բոլոր ելույթներում հանդիսատեսը հիացած է ոչ միայն նրանց գեղարվեստական վարպետությամբ և կատարողական հմտությամբ, այլև չեմպիոնական զույգից բխող «հզոր սեքսուալ էներգիայով» ։
Նավկան հաջողությամբ պարում էր նաև հատակին։ 2008 թվականի սեպտեմբերի 6-ին պրոֆեսիոնալ պարող Ալեքսանդր Լիտվինենկոյի հետ մասնակցում է «Պարային Եվրատեսիլի» պարահանդեսային պարերի մրցույթին, որտեղ էլ զբաղեցնում է 2-րդ հորիզոնականը ։
Համարվում է Օրիֆլեյմ ընկերության դեմքը ։ 2012 թվականին եղել է փոխվարչապետի և Ռուսաստանի նախագահական ընտրություններ 2012-ում ՌԴ նախագահի թեկնածու Վլադիմիր Պուտինի վստահված անձը ։ 2014 թվականին ունեցել է օլիմպիական դեսպանի կարգավիճակ Ձմեռային օլիմպիական խաղեր 2014-ում ։ 2014 թվականից Նավկայի գործունեության հիմանական ոլորտը համարվում է տոների, հանդիսությունների և կորպորատիվ միջոցառումների վարումը ։ 2015 թվականի ամռանը Սոչիի «Айсберг» սառցե պալատում տեղի ունեցած Իլյա Ավերբուխի երեքժամյա տևողությամբ «Կարմեն» մյուզիքլում եղել է գլխավոր դերակատարը  ։ Ռուսաստանի նախագահական ընտրություններ-2018-ում եղել է Վլադիմիր Պուտինի վստահված անձը ։
Հեռուստատեսությունում
2010 թվականին Առաջին ալիքը ցուցադրեց գեղասահորդուհու սպորտային կարիերային նվիրված «Սառույց և կրակ» վերնագրով վավերագրական ֆիլմը ։ 2011 թվականին Նավկան եղել է «Բոլերո» պարային հեռուստապրոեկտի  ժյուրիի անդամ ։ 2013 թվականին «Զվեզդա» հեռուստաընկերությունում Տատյանան առաջին անգամ հանդես եկավ որպես հաղորդավար և վարում էր «Ազատ ծրագրեր» ծրագիրը ։ 2014 թվականին Առաջին ալիքում վարում էր «Օլիմպիական գագաթներ» դոկումենտալ ֆիլմերի փուլեր՝ նվիրված տափօղակով հոկեյի, բիաթլոնի և գեղասահքի պատմություններին ։ 2015 թվականից Նավկան «Матч ТВ» հեռուստաընկերությունում հաղորդավար էր  ։ 2018 թվականի ապրիլի 1-ից Առաջին ալիքում «Սառցե շրջան։ Երեխաներ» հեռուստապրոեկտի ժյուրիի անդամն ու թիմի մարզիչն է։
Անձնական կյանք և հետաքրքրություն
Տասնամյակների ընթացքում գեղասահորդուհու բուռն անձնական կյանքը եղել է «Յուրաքանչյուրը պայքարում է իր սեփական երջանկության համար» կարգախոսի ներքո ։
1992 թվականից Նավկան ապրել և մարզվել է ԱՄՆ-ում՝ Մոնտկլերում (Նյու Ջերսի)։
2000 թվականին ամուսնացել է իր մարզիչ, պարեր սառույցի վրա ձևում աշխարհի չեմպիոն Ալեքսանդր Ժուլինի հետ։ Ամուսնությունը գրանցվել է Նյու-Յորքի քաղաքապետարանում ։ Ըստ Ժուլինի, իր և Նավկայի հարաբերությունները սկսվել են 1994 թվականին՝ Լեյք Փլեսիդում, որտեղ Դուբովայի խմբում մարզվում էին Նվակա/Գյոզալյան, Ուսովա/Ժուլին զույգերը։ 1999 թվականին ամուսինները տեղափոխվել են Նյու Յորք, որտեղ նրանք վարկով Հուդզոնում ձեռք են բերել 400 մետրանոց թաունհաուս ։ 2007 թվականին Նավկան Մանհեթենում ձեռք է բերել 123 քմ տարածքով 2.4 մլն դոլար արժողությամբ բնակարան։ 2016 թվականին այս բնակարանը վաճառքի է հանվել սեփականատիրոջ կողմից ։
2000 թվականի մայիսի 2-ին Նյու Յորքում ծնվում է նրանց դուստր Ալեքսանդրան։ Ըստ Նավկայի, նա ունի ամերիկյան քաղաքացիություն ։ Ալեքսանդրան որպես երգչուհի հանդես է գալիս Ալեքսիա կեղծանունով ։
2006 թվականի օգոստոսին «Աստղերը սառույցի վրա» պրոեկտի սկսվելու հետ միասին Նավկան ամուսնու և դստեր հետ վերադառնում է Մոսկվա։ 2008 թվականին ամուսնությունը, ըստ էության, փլուզվեց, իսկ 2010 թվականին Տատյանան և Ալեքսանդրը պաշտոնապես հայտարարեցին իրենց ամուսնալուծության մասին։ Այդ թվում՝ Նավկան բացատրեց, որ իրականում այդ ամուսնությունը տևել է 14 տարի  ։ 2012 թվականի մարտին «Սառցե շրջան։ Պրոֆեսիոնալների գավաթ» ծրագրի շրջանակներում ընտանեկան բախումների հետքերով նախկին ամուսինները ամուսնալուծությունից հետո առաջին ու վերջին անգամ հանդես եկան միասին՝ դրամատուրգիայով հագեցած պարի ներքո՝ «Ամեն ինչի համար շնորհակալ եմ, բարի ընկեր…» ռոմանսի. այն «Մենք ապագայից ենք» ֆիլմից էր՝ Ելիզավետա Ստյուարտի խոսքերով և Եկատերինա Կլիմովայի կատարմամբ։ «Ենթատեքստով» օրիգինալ նոստալգիկ համարը բարյացակամ վերաբերմունք ունեցավ մամուլի կողմից, այն համարվեց ռոմանտիկ և ոչ կեղծ ։
Որոշ ժամանակ Նավկայի անձնական հարաբերությունները կապում էին սառցե շոուների իր երկու պարընկերների՝ դերասան Մարատ Բաշարովի և երաժիշտ Ալեքսեյ Վորոբյովի հետ ։ 2010 թվականին Նավկան ծանոթանում է ՌԴ նախագահի մամլո քարտուղար Դմիտրի Պեսկովի հետ։ Հետագայում նրանց միջև սիրային հարաբերություններ են սկսվում ։ 2014 թվականի օգոստոսի 21-ին Մոսկվայի տարածաշրջանում ծնվում է Տատյանայի երկրորդ դուստրը՝ Նադեժդան։ Երեխայի հայրը Դմիտրի Պեսկովն է     ։ 2015 թվականի օգոստոսի 1-ին Սոչիում կայանում է Նավկայի և Պեսկովի հարսանիքը   ։
Տատյանայի հոբբին՝ երաժշտությունը, խոհանոցը, Շեքսպիրի պոեզիան, կինեմատոգրաֆիան, ձիասպորտը, դահուկային սպորտը ։ Նավկան նշել է, որ ցանկանում է ինքն իրեն փորձել  դերասանական ամպլուայում և երազում է նկարահանվել գեղարվեստական ֆիլմում, ձգտում է որակապես երգել սովորել։ Մի անգամ նա արդեն փորձել է համերգին հանդես գալ՝ երգելով Միխայիլ Բոյարսկու հետ «Իսկ ձյունը գալիս է» երգը։ Նրա սիրելի դերասանուհիներն են Չուլպան Խամատովան և Իննա Չուրիկովան ։
Դմիտրի Պեսկովի հայտարարագրի համաձայն՝ կնոջ՝ Տատյանա Նավկայի հայտարարագրած տարեկան եկամտի ընդհանուր գումարը 2016 թվականի համար 120 միլիոն 815 հազար ռուբլի է։ Նա ունի բնակարան ԱՄՆ-ում՝ 126 մ ² տարածքով ։
Բանավեճ սեփականության վերաբերյալ
2015 թվականի սեպտեմբերին Ալեքսեյ Նավալնին իր բլոգում տեղադրեց մի նյութ, որը մեջբերել էր Ռոսբիզնեսկոնսալթինգից, Ռոսգրանցման փաստաթղթերի պատճենները, համաձայն որի Տատյանա Նավկան 2015 թվականի հունվարին Մերձմոսկովյան «Третья охота» գյուղում, Նովորիժսկի մայրուղում ձեռք է բերել 779.2 քմ մակերեսով տուն և 9373 քմ ընդհանուր մակերեսով երկու հողամաս, ինչը, ըստ կոռուպցիայի դեմ պայքարի հիմնադրամի, արժի մոտ 1 մլրդ ռուբլի ։ Նավալնիի մամլո քարտուղարը հայտարարել է, որ հիմնադրամը պատրաստվում է դիմել Ռուսաստանի Դաշնության քննչական կոմիտե և Ռուսաստանի անվտանգության դաշնային ծառայություն, քանի որ Պեսկովների ծախսերը շատ անգամ գերազանցում են իրենց պաշտոնական եկամուտներին, և  հիմնադրամը դա համարում է անօրինական հարստացում։ Նավկան «Խոսում է Մոսկվան» կայանի հետ զրույցում հրաժարվեց մեկնաբանել այս հայտարարությունները՝ Նավալնուն կոչելով «մոլագար» ։
Արտաքին հղումներ
Կատեգորիա:Ռուս գեղասահորդներ Կատեգորիա:Օլիմպիական չեմպիոններ Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:Բարեկամության շքանշանի ասպետներ (Ռուսաստան) Կատեգորիա:Գեղասահքի աշխարհի չեմպիոններ Կատեգորիա:Գեղասահքի Եվրոպայի չեմպիոններ
Նաթան Կաց
Նաթան Կաց (Nathan Katz, ), էլզասցի և գերմանացի բանաստեղծ, դրամատուրգ և թարգմանիչ։ Համարվում է 20-րդ դարի էլզասերենով ստեղծագործած խոշորագույն հեղինակներից մեկը ։
Կենսագրություն
Ծնվել է հրեայի ընտանիքում։ Հայրը մսագործ էր (շոյխետ) ։ Մայրը ծագումով Բլոտզայմ քաղաքում տեքստիլ արտադրության սեփականատեր հարուստ ընտանիքից էր ։ Ընտանիքն ունեցել է մսի խանութ։ Ապագա բանաստեղծը հաճախել է գյուղի միակ դպրոցը, իսկ քանի որ Էլզասը բռնակցված էր, կրթությունն իրականացվում էր միայն գերմաներենով։ Մոր շնորհիվ նա տիրապետել է ֆրանսերենի։ Ինքնուրույն սովորել է անգլերեն։ 1913 թվականի սեպտեմբերին զորակոչվել է Գերմանական կայսերական բանակ։ Կռվել է Գերմանական կայսրության բանակում, մասնակցել Առաջին համաշխարհային պատերազմին և 1914 թվականի օգոստոսի 20-ին վիրավորվել է Սառեմբուրգի մոտակայքում։ Հիվանդանոցում վերականգնման ընթացքում նա Ֆիրբուրգի համալսարանում սովորել է գերմանական գրականություն։ 1915 թվականին նորից պայքար է մղել Նիժնի Նովգորոդի մոտակայքում, որտեղ նա գերի է ընկել ռուսական զորքերի կողմից և տարվել է ռազմագերիների ճամբար ։ Այդ ճամբարում նա գրել է իր բանաստեղծությունների առաջին ժողովածուն՝ «Das Galgenstüблейн» («Կախաղան»), որը հրատարակվել է հինգ տարի անց՝ 1920 թվականին ։ Նա բանաստեղծություններ է նվիրել իր հայրենիքին և անդրադարձել է պատերազմի սարսափների թեմաներին ։ Նա գերմաներեն է թարգմանել Վիլյամ Շեքսպիրի, Չառլզ Պեգի, Թենիսոնի, Ռոբերտ Բըրնսի և Ֆրեդերիկ Միստրալի ստեղծագործությունները։ Բանաստեղծություններ և պատմություններ է գրել էլզասերեն։ Երկրորդ համաշխարհային պատերազմի ժամանակ նա ստիպված տարագրվել է Լիմուզենն :Պատերազմի ավարտից հետո բանաստեղծը վերադարձել է Մյուլուզ, որտեղ 1946 թվականից մինչև 1958 թվականին թոշակի անցնելը եղել է քաղաքային գրադարանի գրադարանավար ։ Մյուլուզում ապրել է մինչև կյանքի վերջը՝ 1981 թվականը ։
Ընտանիք
Ամուսնացած է եղել Ֆրանսուազա Կացի հետ (ի ծնե՝ Բուալյի), որը ֆրանսիացի նկարիչ Լուի-Լեոպոլդ Բուայլիի և գեներալ Ֆուայի ծոռնուհին էր ։ Բանաստեղծի մահից հետո Ֆրանսուազան իր կյանքը նվիրել է նրա գրական ժառանգության համակարգմանը։
Ծանոթագրություններ
Կատեգորիա:Ֆրանսիացի բանաստեղծներ Կատեգորիա:Գերմանացի բանաստեղծներ Կատեգորիա:20-րդ դարի բանաստեղծներ Կատեգորիա:Գերմանացի թարգմանիչներ Կատեգորիա:Գերմանացի դրամատուրգներ Կատեգորիա:Բանաստեղծներ այբբենական կարգով
Բամբա (Բուրունդի)
Բամբա (ֆրանսերեն՝ Bamba), գյուղ Բուրունդիի հյուսիս-արևմուտքում՝ Բուբանզա շրջանի Մուսիգատի համայնքում ։
Աղբյուրներ
Կատեգորիա:Բուբանզա շրջանի բնակավայրեր Կատեգորիա:Բուրունդիի գյուղեր
Գենտի համալսարան
Գենտի համալսարան (Universiteit Gent, կրճատ՝ UGent), Ֆլանդրիայի երեք խոշորագույն համալսարաններից մեկը։ Գտնվում է պատմական Գենտ քաղաքում` Ֆլամանդիայում (Բելգիայի հոլանդախոս հյուսիսային մասը)։ Համալսարանում սովորում է մոտ 38 հազար ուսանողների և աշխատում է շուրջ 7 100 աշխատակից։
Էրիսոն (կանտոն)
Էրիսոն (Hérisson), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մոնլյուսոն շրջանի կազմի մեջ։
Գենտի համալսարան
Պատմություն
Գենտի համալսարանը հիմնադրվել է 1817 թվականի հոկտեմբերի 9-ին, առաջին ռեկտորը եղել է Յ. Ք. Վան Ռոտերդամը։ Առաջին տարում 190 ուսանող կրթություն է ստացել 16 ուսուցիչների կողմից։ Գործում էր չորս ֆակուլտետ. հումանիտար, իրավունք, բժշկություն և գիտություն, դասավանդումը կատարվում էր լատիներենով։ Համալսարանը հիմնադրվել է Նիդերլանդների թագավոր Վիլհելմ I-ի հրամանով` Նիդերլանդների Միացյալ Թագավորության հարավային մասում (հետագայում՝ Բելգիա) ինտելեկտուալ և ակադեմիական քաղաքականության հետապնդումը կանխելու շրջանակներում։ Լյովենի և Լիեժի համալսարանների ստեղծումը նույնպես թագավորի քաղաքականության մի մասն էր։
Էրիսոն (կանտոն)
Էրիսոն կանտոնի մեջ հաշվվում է 17 կոմունա, որից գլխավորն է Էրիսոնը։
Գենտի համալսարան
Պատմություն
Ուսանողների թվաքանակի (414 հոգի) գագաթնակետից հետո հաջորդեց բելգիական հեղափոխությունը, որից հետո ուսանողների թիվը շատ արագ նվազեց։ Այդ ժամանակ հումանիտար և գիտության ֆակուլտետները փակվեցին, սակայն վերականգնվեցցին հինգ տարի անց` 1835 թվականին։
Էրիսոն (կանտոն)
Բնակչություն
Կանտոնի բնակչությունը 2006 թվականին կազմում էր 8 920 մարդ։
Գենտի համալսարան
Պատմություն
1882 թվականին Սիդոնի Վերհելսթը դարձավ համալսարանի առաջին աղջիկ ուսանողը։
Էրիսոն (կանտոն)
Արտաքին հղումներ
Կատեգորիա:Ֆրանսիայի համայնքներ
Գենտի համալսարան
Պատմություն
1830 թվականի հեղափոխությունից հետո ուսուցումը անցկացվեց ֆրանսերենով։ 1903 թվականին ֆլամանդացի քաղաքական գործիչ Լոդեֆեյք Ռաթը բուռն գործունեություն ծավալեց` ուսուցումը հոլանդերեն դարձնելու համար. առաջին դասերն սկսվեցին 1906 թվականին։ Ֆլամանդիայի ինստիտուտը (Vlaemsche Hoogeschool) հիմնադրվել է 1916 թվականին, սակայն վերացվել է Առաջին համաշխարհային պատերազմի ժամանակ։ 1923 թվականին Պիեռ Նոլֆը նախարարություն առաջարկեց համալսարանում ուսումը նիդերլանդերենով (հոլանդերեն) անկացվելու մասին, որը կյանքի կոչվեց 1930 թվականին։ Ավգուստ Վերմեյլենը Բելգիայի առաջին համալսարանի առաջին ռեկտորն էր, որտեղ դասավանդումը անցկացվել էր հոլանդերեն լեզվով։
Երկրորդ համաշխարհային պատերազմի ժամանակ համալսարանի գերմանական վարչությունը փորձեց բարեսիրական վերաբերմունք ցուցաբերել նացիստական Գերմանիայի նկատմամբ՝ հեռացնելով պրոֆեսորադասախոսական կազմի անդամներին, ովքեր դեմ էին նացիստական քաղաքականությանը և հավատարիմ ակտիվիստների նշանակմանը։ Այնուամենայնիվ, պատերազմի ընթացքում համալսարանը դարձել կիզակետը Դիմադրության շարժման շատ անդամների համար։
1953 թվականին համալսարանում կրթություն են ստացել ավելի քան 3000 ուսանող, իսկ 1969 թվականին՝ ավելի քան 11,5 հազար ուսանող։ 1957 թվականին, երբ ավելացավ ինժեներական ֆակուլտետը, ֆակուլտետների թիվը աճեց՝ հասնելով տասնմեկի։ 1968 թվականին բացվեց տնտեսագիտության և անասնաբուժական բժշկության ֆակուլտետը։ 1969 թվականին՝ կենսատեխնոլոգիա և դեղագործություն ֆակուլտետները։ Վերջինը՝ 1992 թվականինհիմնադրվել է սոցիալական և քաղաքական գիտությունների ֆակուլտետը։
Համալսարանը 1991 թվականին, երբ Ֆլամանդախոս համայնքն ստացավ ավելի խոշոր ինքնավարություն, պաշտոնապես փոխեց իր անվանումը՝ Rijksuniversiteit Gent (RUG)-ից դառնալով Universiteit Gent (UGent):
Միջազգային ճանաչում
2009 թվականին համալսարան ընդգրկվել է THE-QS World University Rankings (Աշխարհի 200 լավագույն համալսարանների) ցուցակում՝ զբաղեցնելով 136-րդ հորիզոնականը ։ Վերջին տարիներին զբաղեցրած հորիզոնականները. Գենտի համալսարանը, համաձայն ռուսական Global University Ranking վարկանիշի՝ ընդգրկվել է աշխարհի լավագույն 95 համալսարանների ցուցակում ։
Արտաքին հղումներ
Կատեգորիա:Բելգիայի համալսարաններ Կատեգորիա:1991 հիմնադրումներ Բելգիայում
Աննի Բերգման
Աննի Բերգման (Annie Bergman, ), շվեդ նկարիչ, գծանկարիչ և նկարազարդող։
Կենսագրություն և ստեղծագործական ուղի
Գծանկարչության հետ մեկտեղ Բերգմանը շարունակել է զբաղվել գեղանկարչությամբ։ Նկարել է դիմանկարներ՝ հիմնականում երեխաների համար, ինչպես նաև բնանկարներ և ծաղկային նատյուրմորտներ։ Նկարիչը նաև նկարազարդել է ամսագրի և թերթի զանազան հոդվածներ և գրքեր։ 1923 թվականից հրատարակել է երեխաների համար նախատեսված իր պատկերազարդ գրքերը՝ հիմնվելով այն պատմությունների վրա, որոնք նա սիրում էր պատմել իր զարմիկներին և զարմուհիներին (Բերգմանը սեփական երեխաներ չի ունեցել)։ 1925, 1927 և 1941 թվականներին Ստոկհոլմում կազմակերպվել են Աննի Բերգմանի անհատական ցուցահանդեսները։ Նա նաև մասնակցել է տարբեր ցուցահանդեսների Շվեդիայում ու արտերկրում և եղել է մի շարք արվեստի միությունների անդամ։
Աննի Բերգմանը մահացել է 1987 թվականին և թաղվել է Սոլնայի հյուսիսային գերեզմանատանը։ Նա իր ունեցվածքի մի մասը կտակել է Շվեդիայի գծանկարիչների ընկերությանը (Grafiska Sällskapet), որն էլ սահմանել է նրա անվան կրթաթոշակ։ Նկարչի աշխատանքների մի մասը փոխանցվել է Շվեդիայի ազգային գրադարանին։ Բացի այդ, նրա ստեղծագործությունները գտնվում են Ստոկհոլմի Ազգային թանգարանում, Ժամանակակից արվեստի թանգարանում, Փարիզի դեկորատիվ արվեստի թանգարանում, Վիեննայի Ալբերտինայում և Բրյուսելի փորագրության և գծանկարչության կենտրոնում։
Ծանոթագրություններ
Կատեգորիա:Շվեդ կին գրողներ Կատեգորիա:Շվեդ պատկերազարդողներ Կատեգորիա:Շվեդ գրաֆիկներ Կատեգորիա:20-րդ դարի նկարչուհիներ Կատեգորիա:Շվեդ կին արվեստագետներ Կատեգորիա:Գրանդ Շոմեր ակադեմիայի շրջանավարտներ
Ջրառատ (Կոտայքի մարզ)
Ջրառատ, գյուղ Հայաստանի Կոտայքի մարզում, մարզկենտրոնից 3 կմ հյուսիս-արևելք, ցածրադիր, բլրաշատ վայրում։
Ջրառատ է վերանվանվել 1982 թ.-ի մարտի 31-ին։
Տնտեսություն
Բնակչությունը զբաղվում է անասնապահությամբ և դաշտավարությամբ։
Ծանոթագրություններ
Կատեգորիա:Կոտայքի մարզի գյուղեր Կատեգորիա:Մազազ գավառի բնակավայրեր
Շազե սյուր Էն
Շազե սյուր Էն (Chazey-sur-Ain), համայնք Ֆրանսիայում, Ռոն Ալպեր մարզի Էն գավառում։ Մտնում է Լենյո համայնքի կազմի մեջ։ Հանդիսանում է Բելլե շրջանի օկրուգը։
Համայնքի INSEE կոդ՝ 01099։
Տեղադրություն
Համայնքը տեղակայված է Փարիզից 400 կմ հարավ-արևելք, Լիոն քաղաքից 36 կմ հյուսիս, Բուրակ ան Բրես շրջանից 35 կմ դեպի հարավ-արևմուտք ։
Բեյ Սիթի
Բեյ Սիթի (Bay City), քաղաք ԱՄՆ-ի հյուսիսարևելյան մասում, Միչիգան նահանգում։ Գտնվում է Հուրոն լճի ափին։ Համարվում է Բեյ Սիթի մետրոպոլիտենյան ստանդարտ տարածքների գլխավոր քաղաքը։ 2010 թ-ի տվյալներով քաղաքում բնակվում է 34 932 մարդ։ Քաղաքով հոսում է Սեգինո գետը։ Բեյ Սիթիում է ծնվել Մադոննան։
Ծանոթագրություններ
Կատեգորիա:ԱՄՆ-ի քաղաքներ Կատեգորիա:1837 թվականին հիմնադրված բնակավայրեր
Շազե սյուր Էն
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 1464 մարդ։
Տնտեսություն
2010 թվականի տվյալներով 984 աշխատունակ տարիքի մարդկանցից (15-64 տարեկան) 737-ը տնտեսապես ակտիվ էին, 211-ը անգործունակ (Ակտիվության ցուցանիշը — 77,7%, 1999 թվականին եղել է՝ 72,4%)։ 737 աշխատունակ բնակիչներից 678-ը աշխատում էին (353 տղամարդ և 325 կին), անաշխատանք էին 59-ը (27 տղամարդ և 32 կին)։ 211 անգործունակ մարդկանցից 82-ը աշակերտներ կամ ուսանողներ են, 73-ը թոշակառու, 56-ը անաշխատունակ էին այլ պատճառներով ։
Iso646.h
iso646.h, վերնագրային ֆայլ, մտնում է C Ստանդարտ գրադարանի մեջ։ Գրադարանի մեջ հայտնվել է 1995 թվականին` C90-ը լավացնելու համար։ Ֆայլը գտնում է մակրոհրամանները, որոնք ծրագրավորողներին թույլ են տալիս օգտագործել C լեզվի բուլյան օպերատորներին, որոնք առանց վերնագրային ֆայլի չեն կարող այդքան արագ և հեշտ տպագրվել միջազգային և ոչ-QWERTY ստեղնաշարների վրա։
Մակրոներ
վերնագրային ֆայլը ճանաչում է հետևյալ 11 մակրոներ։
C++
Վերևում ներկայացված ինդետիֆիկատորները ISO C++ ծրագրավորման լեզվի ստեղնաշարի օպերատորներ են և չեն պահանջում վերնագրային ֆայլ ։ Համաձայնության համար C++98 ստանդարտը տրամադրում է  վերնագրային ֆայլը։ Այնուամենայնիվ, ֆայլը ոչ մի ազդեցություն չունի, քանի որ այն դատարկ է ։ Չնայած նրան, որ որոշ հեղինակներ ինչպիսիք են Microsoft Visual C++, պարտադրում են, որ վերնագրային ֆայլը լինի։
Ծանոթագրություններ
Կատեգորիա:C (ծրագրավորման լեզու)
Ստրենչի
Ստրենչի (Strenči), փոքր քաղաք Լատվիայի հյուսիս - արևելքում, պատմական Վիձեմե մարզում։ Վարչական կենտրոնը գտնվում է Ստրենչսկիի շրջանում։ Մինչև 2009 թվականի հուլիսի 1-ը քաղաքը գտնվում էր Վալկսիի շրջանում։
Քաղաքի մակերեսը կազմում է 5.5 կմ² է։ Քաղաքը գտնվում է Գաույա գետի աջ ափին։ Հյուսիսից և արևմուտքից քաղաքը շրջապատված էր տորֆով։ Քաղաքում առկա է անտառատնտեսություն։
Քաղաքի միջով անցնում է Ռիգա - Վալկա երկաթուղային գիծը։ Սեդա քաղաքի կայանից մինչև Ստրենչի կազմում է 3 կմ, իսկ Էստոնիայի սահմանից՝ 25 կմ ։
Ստրենչի քաղաքում կյանքի վերջին շաբաթները անցկացրել է, և մահացել թատրոնի և կինոյի հայտնի խորհրդային և լատվիական դերասանուհի Վիյա Արտմանը։
Բնակչություն
2000 թվականի տվյալներով բնակչությունը կազմում է 1,640 մարդ, նրանցից՝ լատինացիներ 1,352 մարդ (82,4 %), ռուսներ 192 մարդ (11,7 %), այլ (լեհեր, բելառուսներ) 96 մարդ։
Երկաթուղային տրանսպորտ
Երկաթուղային հաղորդակցությունը Ստրենչի քաղաքը կապում է Ռիգա և Վալկա քաղաքները միմյանց։ Քաղաքի կայարանում ամեն օր կանգ է առնում երեք զույգ դիզելային գնացքներ՝ Ռիգա - Վալկա։
Ավտոճանապարհներ
Ստրենչի քաղաքի միջով ընթանում է տարածաշրջանային դժվարանցանելի Սմիլտենե - Ստրենչի ավտոճանապարհը։ Տեղական ավտոճանապարհների շարքում հարկ է նշել Ստրենչի - Տրիկատա - Միեգա, Ստրենչի - Էրցենի - Էվելե - Կեմերե, Սեդա - Ստրենչի և Ստրենչի - Վիյցիեմս - Մեժմույժա ավտոճանապարհները։
Միջքաղաքային ավտոբուսների գործունեություն
Հիմնական երթուղիներն են՝ Ստրենչի - Վալմիերա - Ռիգա, Ստրենչի - Սեդա - Վալկա, Ստրենչի - Սմիլտենե։
Արտաքին հղումներ
Կատեգորիա:Լատվիայի քաղաքներ Կատեգորիա:Լատվիայի բնակավայրեր
Ներիցա (գետ)
Ներիցա (Нерица), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի վրա։ Գետի երկարությունը կազմում է 203 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Password Safe
Password Safe, ազատ, բաց ներքին կոդով ծրագիրը, որը նախատեված է գանղտնաբառերի կառավարման համար, մշակված է Բյրուս Շնայերի կողմից և Windows օպերացիոն համակարգի համար ։ Ներկա պահին կա տարբերակ, նաև Android, iOS և Mac օպերացիոն համակարգերի համար։
Բնութգիր
Ծրագիրը տրամադրում է իր տվյալների բազան գաղտնաբառերի պահպանման համար։ Սա պահում է բազմաթիվ գաղտնաբառերի կոդավորված ֆայլերը, որոնց օգտատերը կարող է հասանելիութուն ստանալ միայն մաստեր-գաղտնաբառը գրելուց հետո։ Ծրագիրը թույլ է տալիս օգտատերին բազմաթիվ գաղտնաբառերի և օգտանունները հիշելու փոխարեն, հիշել մեկը և դրանով հասանելիություն ստանալ մնացածին։
Առավելություններ
Պարզություն․ Password Safe-ը նախատեված է մեկ ֆունկցիաի կատարման համար, որն էլ նա կատարում է հիանալի կերպով։ Ծրագրի թողարկումից և հիմնական գաղտնաբառը գրելուց հետո հնարավորություն է առաջանում՝ պատճենել ցանկացած գաղտնաբառ։
Անվտանգություն․ ծրագրի առաջին տարբերակը գրվել և մշակվել է Բրյուս Շնայերի կողմից, ով գաղտնագրության վարպետ է։
Բաց ներքին կոդ․ ներքին կոդը հասանելի է հետաքննության համար։
Արտաքին հղղումներ
Կատեգորիա:Լինուքսի ծրագրային ապահովում Կատեգորիա:Վինդոուզի ծրագրային ապահովում Կատեգորիա:C++-ով գրված ազատ ծրագրային ապահովումներ
Բարի գալուստ Եդեմ
Բարի գալուստ Եդեմ (անգլ. Into the Blue), 2005 թվականի ամերիկական արկածային ֆիլմ։ Սյուժեն համընկնում է Бездна (ֆիլմ, 1977) (անգլ. The Deep) ֆիլմի հետ։
Սյուժե
Ջարեդը, երիտասարդ տղան, ապրում էր ոչ հարուստ, բայց արդար դայվինգի հրահանգչի կյանքով, ինչով շատ ուրախ էր իր սիրեցյալ` գեղեցկուհի Սեմը։ Բայց Ջարեդը համակված էր գտնել խորտակված նավի գանձերը։ Եվ ահա մի անգամ, երբ իրեն հյուրընկալում է իր հին ընկերը` Բրայիսը իր նոր ընկերուհու Ամանդայի հետ, Ջարեդը ստանում է այն ամենը, ինչն անհրաժեշտ էր նրա երազանքն իրականացնելու համար։ Նրանք մեկը մյուսի ետևից հայտնաբերում են այն հետքերը, որոնք խոսում էին մոտակայքում խորտակված ծովահենների նավի մասին։ Սակայն, գանձերի հայտնաբերման մոտակայքում, որը խոստանում էր հարուստ և անհոգ կյանք, որսորդները բախվում են մեծ քանակով կոկաինով լի ինքնաթիռի։ Ընկերները խոստանում են միմյանց ոչ ոքի չասել և գաղտնի պահել իրենց գտածը։ Սակայն իրենց քարտեզները խառնում են մաքսանենգները, ովքեր մոտ են ինքնաթիռի բացահայտմանը։ Իսկ երբ չորսից մեկը ընդունում է ճակատագրական որոշում, նրանց ետևից սկսում է իրական որս։
Արտաքին հղումներ
Կատեգորիա:2005 ֆիլմեր Կատեգորիա:Ջոն Ստոկվելի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:MGM ֆիլմեր
Ողկուզապտեր կիսալուսնաձև
Ողկուզապտեր կիսալուսնաձև, ողկուզապտերազգիների ընտանիքին պատկանող պտերավոր բույս։
Նկարագրություն
Բազմամյա, կոճղարմատավոր, դեղնականաչ, մսալի բույս է, որն ունի 5-20 սմ բարձրություն։ Սեգմենտները թեք կիսալուսնաձև են՝ սեպաձև հիմքով և գոգավոր գագաթով։ Վայրի պտղաբերող մասը երկակի-եռակի փետրաձև է և բարձրանում է ստերիլ մասից ։
Տարածվածություն
Հայաստանում հանդիպում է Գեղամի, Սևանի և Զանգեզուրի ֆլորիստական շրջաններում։ Աճում է նաև Կովկասում, Եվրոպայում, Ասիայի ամբողջ շրջանում, Աֆրիկայում, Հյուսիսային և Հարավային Ամերիկայում և Ավստրալիայում ։
Պահպանություն
Խոցելի տեսակ է։ Արեալը՝ մասնատված է։ Տարածման շրջանի մակերեսը 5000 քառ. կմ-ից պակաս է, բնակության շրջանի մակերեսը՝ 500 քառ. կմ-ից պակաս։ Հայաստանի Կարմիր գրքի առաջին հրատարակության մեջ ընդգրկված է որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկած չէ ։
Աճում է Սևան ազգային պարկի տարածքում։
Տնտեսական նշանակություն և կիրառություն
Ողկուզապտեր կիսալուսնաձևը տնտեսական լայն կիրառություն չունի ։
Ծանոթագրություններ
Կատեգորիա:Խոցելի տեսակներ Կատեգորիա:Պտերանմաններ Կատեգորիա:Ողկուզապտերազգիներ Կատեգորիա:ՀՀ Կարմիր գրքում գրանցված բույսեր Կատեգորիա:Եվրոպայի բուսական աշխարհ Կատեգորիա:1753 թվականին նկարագրված բույսեր Կատեգորիա:Ասիայի բուսական աշխարհ
Մակուրուրե
Մակուրուրե (Macururé), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Պաուլու Աֆոնսու գավառի կազմի մեջ։ Բնակչությունը կազմում է 9955 մարդ՝ 2006 թվականի տվյալներով։ Գրավում է 2278,726 կմ2 տարածք։ Բնակչության խտությունը՝ 4,4 մարդ/կմ²։ Քաղաքի տոնը նշվում է օգոստոսի 13-ին։
Պատմություն
Քաղաքը հիմնադրվել է 1962 թվականի հուլիսի 27-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Յոենսուուի քաղաքային թատրոն
Յոենսուուի քաղաքային թատրոն, Հյուսիսային Կարելիայի շրջանային թատրոն (Joensuun kaupunginteatteri — Pohjois-Karjalan Alueteatteri), պրոֆեսիոնալ թատրոն, գտնվում է Յոենսուու քաղաքի կենտրոնում։ Թատրոնը հիմնադրվել է 1948 թվականին։ Թատրոնի գործունեությունը ղեկավարում է Հյուսիսային Կարելիայի շրջանի թատերական համայնքի կողմից (Pohjois-Karjalan Teatteriyhdistys): Թատրոնը գտնվում է քաղաքապետարանի շենքում, որը կառուցվել է 1914 թվականին ըստ ճարտարապետ Էլիէլ Սաարինենի նախագծի։ Յուրաքանչյուր տարի բեմադրում է 12-15 ներկայացում, ամբողջ թատերաշրջանում ներկայացնում է մոտավորապես 300 ներկայացում։
Թատերաշրջանը ձգվում է սեպտեմբերից մինչև մայիս։ Ամառային և աշնանային շրջանում թատրոնը ներկայացումներ է բեմադրում քաղաքապետարանի ներքին բակում։ Ներկայացումները ֆիններեն են։
Պատմություն
Յոենսուուի քաղաքային խորհրդի որոշմամբ ավելի վաղ գոյություն ունեցող Յոենսուուի աշխատավորների թատրոնի (Joensuun Työväen Teatteri) ու Յոենսուու քաղաքի թատրոնի գործունեությունը միավորվել են Յոենսուուի քաղաքային թատրոնի մեջ, նոր թատրոնն ստացել է բաժնետիրական համայնքի կարգավիճակ։ Բաժնետոմսերը բաժանվել են քաղաքային խորհրդի ու ավելի վաղ գոյություն ունեցող թատրոնների հովանավորների միջև ։ Պաշտոնապես Յոենսուուի քաղաքային թատրոնը բացվել է 1948 թվականի դեկտեմբերի 4-ին։ Առաջին թատերաշրջանների խաղացանկում կային ինչպես դասական, այնպես էլ` ժամանակակից ֆիննական դրամատուրգիա։ Թատրոնի բեմում ներկայացվում էին արևմտաեվրոպական դրամատուրգների (Վիլյամ Շեքսպիր, Ուիլյամս Թենեսի և այլն) ստեղծագործություններ։ Մեծ ուշադրություն էր դարձվում նաև ռուս դասականների աշխատանքներին, օրինակ, թատրոնի առաջին բեմադրություններից մեկն էր Ֆյոդոր Դոստոեվսկու «Ոճիր և պատիժ» ստեղծագործության բեմական տարբերակը, որը բարձր է գնահատվել քննադատության կողմից։
Թատրոնն իր գոյության առաջին օրերին ուներ լուրջ տնտեսական դժվարություններ. տոմսերի վաճառքից ստացված գումարն ու պետության օժանդակությունը մեծ չէր։ Գումարային խնդիրները հանգեցրել են նրան, որ 1952-1953 թվականներին որոշում է կայացվել թատրոնի գործունեության 40-ամյակի տոնակատարությունը տեղափոխել հաջոևդ տարի ։ 1956 թվականին թատրոնի տնտեսական դրությունը բարելավվել է։ Այդ տարի ֆիննական Helsingin Sanomat թերթը Յոենսուուի քաղաքային թատրոնն անվանել է Ֆինլանդիայի լավագույն թատրոն։ Թերթում նաև նշված էր, որ վերջին երեք տարիների ընթացքում հանդիսատեսի թիվն ավելացել է երկու անգամ ։ 1966 թվականի մարտին քաղաքապետարանի շենքում հրդեհ է բռնկվել։ Ինչպես բեմը, այնպես էլ հանդիսասրահն այրվել են։ Հրդեհի ժամանակ ոչնչացվել են արժեքավոր նյութեր` արխիվ և թատերական տարբեր իրեր։ Թատերախմբի անդամների ոչ ոք չի տուժել, այդ օրը թատերախումբը հյուրախաղերով մեկնել էր Կաավիում։ Վերականգնողական աշխատանքների ժամանակ թատրոնը ներկայացումները բեմադրում էր Կարելիայի մշակույթի տան դահլիճում (Kulttuurikeskus Karjalantalo), Կարելիա ռեստորանի գլխավոր դահլիճում (Karelia ravintola) և Սպորտի տանը (Urheilutalo): Հաջորդ տարվա աշնանը թատրոնն արդեն վերադառնում է քաղաքապետարանի վերանորոգված շենք։ Յոուկո Տուրկայի գեղարվեստական ղեկավար եղած տարիները թատրոնի համար համարվում են ամենանշանակալի տարիները, իսկ թատրոնի ներսում տեղի ունեցած իրադարձությունները համընդհանուր հակասությունների տեղիք էին տալիս։ 1971 թվականին թատրոնում սկանդալ է տեղի ունենում, որի պատճառն էր թատերախմբի ու թատրոնի ղեկավարության մեջ ծագած վեճը ընտրված ստեղծագործությունների վերաբերյալ։ 14 դերասաններից 9-ը գործադուլ էին հայտարարել։ Արդյունքում Յոուկո Տուրկան ազատվում է աշխատանքից, և նրան ժամանակավոր փոխարինում է Յուրյո Կոստերման (Yrjö Kostermaa) : 1978 թվականին թատրոնի ղեկավարությունն անցնում է քաղաքային իշխանություններին և թատրոնն ստանում է շրջանային թատրոնի կարգավիճակ։ 1996 թվականին թատրոնը դառնում է Հյուսիսային Կարելիայի թատերական համայնքի սեփականությունը և նոր անվանում է ստանում` Յոենսուուի քաղաքային թատրոն, Հյուսիսային Կարելիայի շրջանային թատրոն ։ 1997-1998 թվականներին, քաղաքապետարանի վերակառուցման ժամանակ թատրոնը ներկայացումները բեմադրում էր Կարելիայի սրահում (Carelia-Sali) և Սալմինենի սրահում (Salminen-sali): 2015 թվականի ապրիլի վերջին թատրոնի գեղարվեստական ղեկավար Վիհտորի Ռյամյան (Vihtori Rämä) ազատվել է աշխատանքից` վստահության կորստի պատճառով ։ Թատրոնի գեղարվեստական ղեկավարների ցանկում են հայտնի ռեժիսորներ, ում աշխատանքը բարձր է գնահատվում ինչպես Ֆինլանդիայում, այնպես էլ` դրա սահմաններից դուրս։ Թատերական շատ գործիչներ արժանացել են Ֆինլանդիայի պետական բարձրագույն պարգևների։
Խաղացանկ
2014 թվականին թատրոնի անձնակազմի մշտական կազմի մեջ էր մտնում 54 մարդ, որոնցից 14-ը դերասաններ են։ Թատրոնի աշխատանքներին ակտիվորեն մասնակցում են նաև դերասաններ այլ թատրոններից։ Թատրոնի բեմում բեմադրվում են տարբեր ժանրերի պիեսներ. դրամաներ, մյուզիքլներ, կատակերգություններ։ Թատրոնը նաև շատ ներկայացումներ է բեմադրում երեխաների համար։ Թատրոնի խաղացանկը կազմում են ինչպես դասական, այնպես էլ` ժամանակակից ֆին գրողների գործեր։ Ներկայացվում են նաև արևմտաեվրոպական դրամատուրգների ստեղծագործություններ։ Յոենսուուի քաղաքային թատրոնը ստեղծագործական կապեր է պահպանում տեղական և արտասահմանյան թատրոնների հետ։ Համերգները թատրոնի կարևոր մասն են կազմում։ Յոենսուուի քաղաքային թատրոնն ակտիվ համագործակցություն է զարգացնում Կարելիայի հանրապետության ազգային թատրոնի հետ։
Բեմեր
Ներկայացումները բեմադրվում են երկու` մեծ և փոքր բեմերում։ Գլխավոր բեմը, որը հաշվարկված է 273 մարդու համար, գտնվում է քաղաքապետարանի հանդիսասրահում։ Թատրոնի 70-ամյակի առթիվ փորձի դահլիճը, որը գտնվում է նույն շենքում, ձևափոխվել է և դարձել է 50 տեղանոց փոքր դահլիճ։ Արդյունքում, դահլիճի տեղերի թիվը հասցվել է 80-ի։
Գեղարվեստական ղեկավարներ
(փակագծերում գրված են թատրոնում աշխատած տարիներին)
Արտաքին հղումներ
Կատեգորիա:1948 հիմնադրված թատրոններ Կատեգորիա:1948 հիմնադրումներ Ֆինլանդիայում
Հեծյալներ
Հեծյալներ, Հին Աթենքում, Հին Հռոմում և անտիկ այլ պետություններում եղել են արտոնյալ դասերից մեկը։ Հին Աթենքում հեծյալը իբրև դաս ձևավորվել է Սոլոնի ռեֆորմների (մեր թվարկությունից առաջ 594 կամ 593 թվականներին) հետևանքով։ Հեծյալները կազմել են բնակչության երկրորդ դասը և ծառայել հեծելազորում։ Իրավունք ունեին զբաղեցնելու ընտրովի պաշտոններ։ Հին Հռոմում հեծելազոր անվանել են զինվորների արտոնյալ խմբին, որը ծառայել է հեծելազորում։ Սերվիոս Տուլլիոսի (մեր թվարկությունից առաջ 6-րդ դար) ռեֆորմների հետևանքով հեծյալներն էլ են գույքացենզով բաժանված հռոմեական քաղաքացիների բարձրագույն կարգի մեջ (գույքացենզը՝ 100 հազար աս (պղնձե դրամ, 1 ասը հավասար է 327, 45 գրամի)]։ Մեր թվարկությունից առաջ 3-րդ դարից առևտրի, արհեստների և վաշխառության զարգացման հետևանքով հեծյալների կարգը մտել են նաև (ցենզով) խոշոր առևտրականները, արհեստանոցների տերերը և վաշխառուները։ Մեր թվարկությունից առաջ 1-ին դարի վերջից հեծյալների կոչումը փոխանցվել է ժառանգաբար, իսկ ցենզը սահմանվել 400 հազար սեստերտիուսը (1 սեստերտիուսը այս ժամանակաշրջանում հավասար է 4 ասի)։ Մեր թվարկության 1-ին դարից հեծյալները համալրել են բանակի հրամանատարական կազմը, պրովինցիաներում վարել մի շարք պաշտոններ։ Հեծյալների դասը Հին Հռոմում գոյատևել է մինչև 4-րդ դարը։
Գաննա (կանտոն)
Գաննա (Gannat), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Վիշի շրջանի կազմի մեջ։
Համայնքի INSEE կոդ՝ 0311։
Հեծյալներ
Կատեգորիա:Ցամաքային զորքեր
Գաննա (կանտոն)
Գաննա կանտոնի մեջ հաշվվում է 12 կոմունա, որից գլխավորն է Գաննան։
Բնակչություն
Կանտոնի բնակչությունը 2006 թվականին կազմում էր 9 663 մարդ։
Արտաքին հղումներ
Կատեգորիա:Ֆրանսիայի համայնքներ
Հեծյալներ (միջատներ)
Հեծյալներ, թաղանթաթևերի կարգի մակաբույծ միջատների ընտանիք։ Մարմնի երկարությունը 0, 4— 5 սանտիմետր է, փորը և կուրծքը միացած են շարժական։ Մեծ մասի թևերը լավ են զարգացած։ Արուներն ունեն ձվադիր, որի միջոցով ձվադրում են տիրոջ մարմնին։ Թրթուրները զարգանում են տիրոջ մարմնում և ավարտման պահին լրիվ ոչնչացնում վերջինիս ներքին օրգանները։ Հասուն հեծյալները սնվում են ծաղիկների նեկտարով։ Ակտիվ են ցերեկը, որոշ տեսակներ թռչում են գիշերը։ Հայտնի է մոտ 1250 սեռ (մոտ 60 հազար տեսակ), որից մի քանի հարյուրը՝ Հայաստանում։ Որոշ տեսակներ օգտագործվում են որպես կենսաբանական պայքարի միջոց։
Կատեգորիա:Մակաբույծ միջատներ Կատեգորիա:Թաղանթաթևավորներ